El concert pel 25 d'Abril a la Plaça de Bous exhaureix entrades! | Tresdeu.com
Redacció | 13 Abril 2016
Redacció - 13 Abril 2016
El 23 d’abril serà l’homenatge a València d’ACPV. Després de la manifestació tradicional del 25 d’abril s’acostaran a la Plaça de bous milers de persones per gaudir d’un concert amb multitud de cantants i grups musicals. Entre els participants estaran Al Tall, Pau Alabajos, Feliu Ventura, Lluís Llach, Carles Belda, Amadeu Vidal, Clara Andrés, Rafa Xambó, Smoking Souls, Mireia Vives, La Gossa Sorda i Aspencat (en acústic), Andreu Valor, Joan Amèric, Carraixet, Miquel Gil, Candela Roots, Sva-ters, Sèrman Mànser, Senior i el Cor Brutal, Cris Juanico, Ovidi3, Carles Santos i Tomàs de los Santos.
En aquesta festa on no cabrà un alfil també estaran Skattutipresto, guanyadors del Dóna la nota (BEA). ACPV també vol destacar la participació de “grups de cultura popular, com nombroses muixerangues i corals, i col·laboracions tan especials com els cavallets del Corpus de Castelló, les danses guerreres de la Todolella o els Aurorers de la Vall d’Uixó“.
Cal dir que si encara no tens entrada no està tot perdut, Acció Cultural del País Valencià (ACPV) negocia una ampliació d’aforament davant l’èxit de la convocatòria. Les entrades estan exhaurides, la plaça ja és plena, i encara falten 10 dies, i l’allau de peticions d’entrades no cessa: “Per això, la producció està introduint canvis en l’escenari per a guanyar espai i, d’acord amb els responsables tècnics corresponents, confirmar si d’aquesta manera podem guanyar algun espai i aforament“.
ACPV, Al Tall, Amadeu Vidal, Andreu Valor, Aspencat, Candela Roots, Carles Belda, Carles Santos, Carraixet, Clara Andrés, Cris Juanico, Feliu Ventura, Homenatge a València, Joan Amèric, La Gossa Sorda, Lluís Llach, Miquel Gil, Mireia Vives, Ovidi3, Pau Alabajos, Plaça de Bous, Rafa Xambó, Senior i el Cor Brutal, Sèrman Mànser, Smoking Soul's, sva-ters, Tomas de los Santos
[…] Micalet Landete (Senior) a Facebook fou suficient per encetar el debat. Senior qüestionava el cartell de l’ ‘Homenatge a València’ organitzat per l’Associació Cultural del País Valencià, perquè mirava massa cap al passat. I […]